**Informasjonsbrev sept/okt 2019**

**Husk årsmøte på Felleshuset lørdag 12.oktober kl 13.** Sakspapirene kommer på epost senest en uke i forveien.

\*

Fortsatt er det kolonister **som IKKE har gjennomført sine obligatoriske ti timer med pliktarbeid**, ser vi på rapportene fra komitelederne. Kolonihagen er avhengig av at alle er med og drar lasset – **og gjennomført pliktarbeid er en forutsetning for å få være kolonist. (**Jobben kommer i tillegg til dugnader, og de ti timene omfatter ikke toalettvask og cafevakt som alle må gjøre annethvert år). Har du ikke oppfylt plikttimene dine i år, ta kontakt med komitelederen din. Vet du ikke hvilken komite du tilhører, eller hvis han/hun ikke har oppgaver til deg akkurat nå - så ta kontakt med styret solvang4@kolonihager.no. Neste år ser vi dessverre at vi må “gjenopplive” ordningen med at **hver pliktarbeidstime som ikke er fullført, bøtelegges med 300 kroner**.

\*

Våre faste flaggheisere/firere som vi er så heldige å ha gjennom hele sommeren, har gitt seg for sesongen. Det betyr at vi ikke flagger de siste søndagene i september og oktober. Hvis noen ønsker å frivillig ta på seg denne oppgaven, gi beskjed til styret. (En fin mulighet til å ta igjen uteblitt pliktarbeid, for eksempel?)

\*

To hytteeiere har søkt, og fått tilbud, om å bli vinterboere. Det betyr at de får lov å overvintre på hyttene sine, mot enkelte forpliktelser som å gå vinterrunder i hagen.

\*

Det er en del som ikke har lest av strømmåleren sin ennå. Fristen var 15.september, så nå mer enn haster det! Finn frem smsen du fikk 4.september og svar på den. Fikk du ikke sms fra oss 4.september, så ta kontakt med det samme!

\*

Det er kjøpt inn ny tørketrommel på toaletthus vest. Det ryktes at den på øst nylig har tatt kvelden også. Det blir ikke kjøpt inn ny trommel dit nå før vinteren.

\*

 Det blir **ordensrunde lørdag 21.9 kl 11**. Samme dag fortsetter **Kristin og Kolbjørn kloakk/avløpsrunden sin ca klokka 13 til 15.** Styret er pålagt å kartlegge hvem
og hvor mange som har vann inn i hytta, men som ikke har godkjent tilknytning til
kloakken for avløpsvannet. Har du ennå ikke hatt besøk av disse to er det fint
om du kan være på hytta i dette tidsrommet.

\*

Vannet stenges av søndag 20.oktober. Snufs.